Jenische er etterkommere av omreisende tyske handelsmenn og håndverkere som – av forskjellige årsaker – ble tvunget til en nomadisk livsform i middelalderen. Disse blandet seg senere med omreisende jødiske handelsmenn og sinti (sigøynere). Ut av denne blandingen oppstod et eget folk, kalt jenischefolket. De har sine egne skikker, ønsker ikke å forveksles med romanifolket og snakker sitt eget språk, kalt jenischespråket.